Source: http://www.gmchunter.ro/oug-102-din-2010/
Timestamp: 2018-12-12 07:36:32+00:00
Document Index: 14375144

Matched Legal Cases: ['articolul 1', 'articolul 9', 'Articolul 10', 'Articolul 11', 'articolul 12', 'articolul 15', 'articolul 15', 'articolul 28']

Asociatia Vanatorilor GMC Hunter Romania » OUG 102 din 2010
ORDONANŢĂ DE URGENŢĂ nr. 102 din 17 noiembrie 2010 pentru modificarea şi completarea Legii vânătorii şi a protecţiei fondului cinegetic nr. 407/2006
În conformitate cu art. 258 primul paragraf din Tratatul privind funcţionarea Uniunii Europene, Comisia Europeană a emis avizul motivat privind un caz de “infringement”, referitor la faptul că, prin stabilirea unor perioade de vânătoare care nu asigură un regim complet de protecţie, România nu şi-a îndeplinit obligaţiile prevăzute la art. 7 alin. (4) din Directiva 2009/147/CE a Parlamentului European şi a Consiliului din 30 noiembrie 2009 privind conservarea păsărilor sălbatice (versiunea codificată). În aceste condiţii, Comisia Europeană invită România să ia măsurile necesare pentru a se conforma avizului motivat până la data de 1 decembrie 2010, sub sancţiunea declanşării procedurii de infringement împotriva României cu consecinţe deosebite, atât financiare, cât şi administrative.
Fauna sălbatică de interes cinegetic din România este resursă naturală regenerabilă şi constituie bun public de interes naţional şi internaţional. Atribuirea dreptului de gestionare a faunei cinegetice se realizează de către Ministerul Mediului şi Pădurilor pe fonduri cinegetice, direct sau prin licitaţie publică.
Acţiunea de atribuire pentru aproximativ 1.400 de fonduri cinegetice, la care contractele de gestionare expiră în luna noiembrie 2010, trebuie realizată în condiţiile unor prevederi legale clare. Legea vânătorii şi a protecţiei fondului cinegetic nr. 407/2006, cu modificările şi completările ulterioare, conţine termeni care nu există în literatura juridică, iar unele prevederi sunt discriminatorii prin faptul că nu se aplică un tratament unitar tuturor categoriilor de gestionari şi favorizează doar una dintre cele 6 câte sunt în prezent.
Modul actual de calcul al tarifelor de gestionare şi de pornire la licitaţie descurajează managementul performant şi determină în acelaşi timp venituri mici pentru bugetul de stat, pentru fondul de mediu şi pentru proprietarii terenurilor.
Schimbarea modului de calcul al tarifelor de gestionare având ca unic criteriu potenţialul cinegetic al terenurilor, şi nu nivelul cotelor de recoltă astfel cum este prevăzut în prezent în Legea nr. 407/2006, cu modificările şi completările ulterioare, va determina o gestionare superioară a vânatului şi venituri crescute pentru bugetul de stat, pentru fondul de mediu şi pentru proprietarii terenurilor.
1.La articolul 1, litera l) se modifică şi va avea următorul cuprins:
“l) gestionar consacrat – persoana juridică română, licenţiată în condiţiile legii, cu drept de a obţine gestiunea faunei cinegetice de pe un fond cinegetic, dacă îndeplineşte cumulativ următoarele condiţii: a avut calitatea de gestionar în contractul de gestionare anterior organizării atribuirii directe pentru fondul cinegetic respectiv; contractul de gestionare nu a încetat din culpa sa; îşi manifestă intenţia de a gestiona în continuare fauna cinegetică de pe fondul cinegetic respectiv, nu înregistrează datorii privind plata tarifului de gestionare şi acceptă tariful de gestionare;”
3. administratorului pădurilor proprietate publică a statului, în calitate de gestionar consacrat, i se atribuie, la cerere, 200 de fonduri cinegetice dintre cele pe care le gestionează şi au rămas neatribuite direct şi 50% din restul fondurilor cinegetice pe care Ie-a gestionat şi au rămas neatribuite;
(4) Atribuirea dreptului de gestionare se realizează ori de câte ori este cazul, ca urmare a încetării contractelor anterioare de gestionare a fondurilor cinegetice, din orice motive.”
3.La articolul 9, după alineatul (3) se introduc două noi alineate, alineatele (4) şi (5), cu următorul cuprins:
“(4) Plata tarifului de gestionare pentru situaţiile în care contractul de gestionare încetează în cursul sezonului de vânătoare se face proporţional cu numărul de zile calendaristice din sezonul de vânătoare în care fiecare gestionar are în gestiune fauna cinegetică, independent de nivelul realizării cotelor de recoltă, după cum urmează:
(5) Gestionarii care au în gestiune fonduri cinegetice pot face, de comun acord, schimb de gestiuni, cu avizul administratorului fondului cinegetic naţional. Schimbul se realizează cu păstrarea clauzelor cuprinse în contractele iniţiale, modificându-se doar titularii de contracte prin acte adiţionale încheiate între administrator şi gestionarii în cauză.”
4.Articolul 10 se modifică şi va avea următorul cuprins:
În vederea creării şi stabilirii dreptului de gestionare pentru fauna din fondurile cinegetice, în conformitate cu prevederile prezentei legi, statul român, în calitate de proprietar de fond funciar, este reprezentat de administrator, astfel cum este definit la art. 1 lit. a).”
5.Articolul 11 se modifică şi va avea următorul cuprins:
(2) Instituţiile de învăţământ superior de stat care au în programă, ca disciplină de studiu, cel puţin 2 ani, vânatul şi vânătoarea au dreptul de a gestiona în scop didactic maximum 3 fonduri cinegetice din judeţul în care acestea îşi au sediul sau din judeţele limitrofe.”
6.La articolul 12, după alineatul (9) se introduc două noi alineate, alineatele (10) şi (11), cu următorul cuprins:
“(10) Organizaţiile vânătoreşti care încheie contracte de gestionare a faunei cinegetice în condiţiile prezentei legi au obligaţia ca în termen de maximum 90 de zile de la încheierea contractelor de gestionare să deţină un număr de vânători, înscrişi în evidenţele proprii, de cel puţin 50% din numărul maxim de vânători determinat în funcţie de suprafaţa fondului de vânătoare în cauză şi de suprafaţa minimă prevăzută la art. 5 alin. (3).
(11) Neîndeplinirea condiţiei prevăzute la alin. (10) determină rezilierea de drept a contractului de gestionare, fără alte proceduri prealabile.”
“(2) Tariful de gestionare pentru fondurile cinegetice care se atribuie direct, în condiţiile art. 8 alin. (2), precum şi tariful de pornire la licitaţie pentru fondurile cinegetice care se atribuie prin licitaţie publică, în condiţiile art. 8 alin. (1) lit. b), se stabilesc potrivit modului de calcul prevăzut în anexa nr. 3.
(3) Dacă suprafaţa productivă din cuprinsul fondurilor cinegetice suferă modificări, tarifele de gestionare se actualizează prin acte adiţionale până la data de 15 martie a sezonului de vânătoare în curs.”
8.La articolul 15 alineatul (4), litera a) se modifică şi va avea următorul cuprins:
“a) direct, proprietarilor persoane fizice sau persoane juridice care deţin individual suprafeţe de teren mai mari de 50 ha;”
9.La articolul 15, alineatele (5) şi (6) se modifică şi vor avea următorul cuprins:
“(5) Plata se face de către gestionar, la solicitarea persoanelor fizice şi/sau juridice care fac dovada proprietăţii terenurilor, în condiţiile legii.
c) valoarea corespunzătoare tarifului de gestionare pentru suprafaţa totală a categoriei de folosinţă respective din fondul cinegetic.”
10.La articolul 28 alineatul (4), partea introductivă se modifică şi va avea următorul cuprins:
“(4) Permisul de vânătoare temporar se eliberează de către gestionarii fondurilor cinegetice, la cererea:”
11.La anexa nr. 1 litera A, punctul 4 se modifică şi va avea următorul cuprins:
“Denumirea speciei Perioada de vânare Valoarea de despăgubire (în euro) în perioada
………………………………………… …………………. …….. ……..
- mascul de trofeu 10 septembrie – 15 noiembrie 6.000 12.000
- mascul de selecţie 1 septembrie – 31 decembrie 6.000 12.000
- femelă şi viţel 1 septembrie – 15 februarie 6.000 12.000″
12.La anexa nr. 1 litera B, punctele 3, 6, 12, 13, 15, 16, 21, 27, 29, 33, 35 şi 36 se modifică şi vor avea următorul cuprins:
3. Cioara-de-semănătură (Corvus frugilegus) 1 august – 31 ianuarie 10 70
12. Gâsca-de-vară (Anser anserrubrirostris) 1 septembrie – 20 ianuarie 55 275
13. Gârliţa mare (Anser albifrons) 1 septembrie – 20 ianuarie 55 275
15. Guguştiucul (Streptopelia decaocto) 15 august – 15 februarie 27 80
16. Lişiţa (Fulica atra) 1 septembrie – 31 ianuarie 27 110
21. Raţa mare (Anas platyrhynchos) 1 septembrie – 31 ianuarie 55 110
27. Raţa sunătoare (Bucephala clangula) 1 septembrie – 31 ianuarie 55 110
29. Raţa suliţar (Anas acuta) 1 septembrie – 31 ianuarie 65 130
33. Stăncuţa (Corvus monedula) 15 iulie – 15 februarie 27 75
35. Sturzul-de-vâsc (Turdus viscivorus) 1 septembrie – 31 ianuarie 27 75
36. Sturzul cântător (Turdus philomelos) 1 septembrie – 31 ianuarie 27 75″
13.La anexele nr. 1 şi 2, coloana 3 denumită “Valoarea de calcul al tarifului de gestionare (euro)” se elimină.
14.După anexa nr. 2 se introduce o nouă anexă, anexa nr. 3, având conţinutul prevăzut în anexa care face parte integrantă din prezenta ordonanţă de urgenţă.
Tarifele de gestionare prevăzute în contractele de gestionare aflate în derulare la data intrării în vigoare a prezentei ordonanţe de urgenţă se actualizează, prin acte adiţionale, după cum urmează:
a)pentru fondurile cinegetice atribuite direct, tariful de gestionare va reprezenta valoarea rezultată din calculul realizat potrivit prevederilor art. 15 alin (2) din Legea nr. 407/2006, cu modificările şi completările ulterioare;
b)pentru fondurile cinegetice atribuite prin licitaţie publică, tariful de gestionare reprezintă valoarea cea mai mare dintre valoarea reieşită din licitaţie şi valoarea rezultată din calculul realizat potrivit prevederilor art. 15 alin. (2) din Legea nr. 407/2006, cu modificările şi completările ulterioare.
Prevederile art. I pct. 12 se aplică începând cu sezonul de vânătoare 15 mai 2011-14 mai 2012.
ANEXĂ: MODUL DE CALCUL al tarifului de gestionare pentru fondurile cinegetice care se atribuie direct sau al tarifului de pornire la licitaţie pentru fondul cinegetic nr. ……, denumit ………….., din judeţul ……………. – Anexa nr. 3 la Legea nr. 407/2006
Nr. crt. Categoria de folosinţă a terenului Specii de faună existente Suprafaţa ocupată pe categoria de folosinţă
(ha) Tariful unitar
(euro/ha) Tariful total (euro)
1 Luciu de apă (cursuri de apă, canale, bălţi, lacuri etc.) 0,2
Publicat în Monitorul Oficial cu numărul 810 din data de 3 decembrie 2010